
Ketvirtokų NMPP: trumpas gidas be streso
	Nacionalinis mokinių pasiekimų patikrinimas (NMPP) yra skirtas suteikti objektyvų grįžtamąjį ryšį 4 klasių mokiniams, jų tėvams ir mokytojams apie vaiko mokymosi pasiekimus, žinias ir gebėjimų spragas. 
	Svarbiausia žinoti, kad NMPP nėra egzaminas – jo rezultatai neturi jokios įtakos kėlimui į aukštesnę klasę, o gauti taškai nėra verčiami pažymiais.
	Nuo 2024 m. pradiniame ugdyme šis patikrinimas tapo privalomas visiems mokiniams. 
	Štai svarbiausia informacija, kurią naudinga žinoti mokiniams ir tėveliams:
 	Kas ir ką tikrinasi?
· [bookmark: _GoBack]Patikrinimai organizuojami 4-ose klasėse, mokiniai užduotis atlieka elektroniniu būdu mokykloje (kiekvienam skiriamas kompiuteris).
· 4 klasės mokiniai atlieka du patikrinimus: matematikos ir lietuvių kalbos bei literatūros (skaitymo). Užduotims atlikti skiriama 60 minučių. 
	2027 metų NMPP tvarkaraštis
Remiantis patvirtintu NŠA NMPP tvarkaraščiu, patikrinimai prasidės 9:00 val. šiomis dienomis: 
· Kovo 1 d. – Lietuvių kalba ir literatūra (skaitymas)
· Kovo 3 d. – Matematika

	Kaip pasiruošti ir susipažinti su užduotimis?
· Kad mokiniai patirtų mažiau streso ir iš anksto suprastų, kaip veikia testavimo sistema, rekomenduojama išbandyti ankstesnių metų užduotis. 
· Oficialias praėjusių metų užduotis galima rasti ir nemokamai išmėginti BETA e-testavimo sistemoje.
· Papildomą informaciją bei atmintines galima sekti Nacionalinės švietimo agentūros tėvų ir mokinių puslapyje. 
	Atleidimas nuo patikrinimo
· Jei mokinys turi sveikatos sutrikimų, patvirtintų gydytojų konsultacinės komisijos (GKK) pažyma, tėvelių prašymu mokyklos vadovas gali mokinį nuo NMPP atleisti arba sudaryti sąlygas patikrinimą atlikti nuotoliniu būdu. 

